KV15

KV15 is die grafkelder van Ramses II in die Vallei van die Konings by Thebe, naby die moderne stad Luxor in Egipte. Hy was uit die 19de Dinastie. 

Beskrywing
Die grafkelder is in 'n byna vertikale krans gegrawe. Dit het 'n kort ingangsportaal, gevolg deur drie gange wat na 'n putkamer sonder 'n put lei. Dié loop na 'n saal met vier pilare en nog 'n gang wat in 'n grafkamer omskep is.

Die mure en plafon van die kamer is bedek met beelde van Anoebis en twee rye gode, wat die volgelinge van Ra en Osiris verteenwoordig. Daaronder is 'n ry mummieagtige figure. Die godin met vlerke Noet verskyn teen die plafon, met wat die Ba van Ra kan wees bo haar kop. 

Die skilderings is konvensionele uitbeeldings uit die Klaaglied van Re, Amdoeat en Boek van Poorte.

Redelik min is bekend oor die geskiedenis van die grafkelder. Seti II is hier begrawe, maar is dalk oorspronklik in sy vrou Twosret se grafkelder (KV14) begrawe en daarna na die haastig voltooide KV15 geskuif, dalk deur die latere farao Setnachte, wat KV14 vir homself gebruik het. Dit lyk of Seti se naam uitgekerf, uitgewis en weer uitgekerf is. Dit kan wees dat Amenmesse of Siptah vir die uitwissing verantwoordelik was, maar dat Twosret die naam weer laat uitkerf het. Seti se mummie is later na die mummiebergplek KV35 geskuif; net die deksel van sy sarkofaag het in KV15 agtergebly.

KV15 is sedert antieke tye oop, want 59 voorbeelde van Griekse en Latynse graffiti is teen die mure ontdek. Howard Carter het dit in 1903-'04 behoorlik laat uitgrawe. 

Galery

Verwysings

Skakels
 Theban Mapping Project: KV15

Kategorie:Vallei van die Konings